钦定古今图书集成/明伦汇编/官常典/第103卷 > 《海陵王昭文墓铭》前人
## 钦定古今图书集成/明伦汇编/官常典/第103卷 > 《海陵王昭文墓铭》前人

中枢诞圣，膺历受命。于穆二祖，天临海镜。显允世宗，
温文著性。三善有声，四国无竞。嗣德方衰，时唯介弟。
景祚云及，多难攸启。载驱𫐉辖，高辟代邸。庶辟欣欣，
威仪济济。亦既负扆，言观帝则。正位恭己，临朝渊嘿，
虔思，宝缔负荷。非克。敬顺天人，高逊明德。西光已谢，
东旭又凉。龙纛夕俨，葆挽晨锵。风摇草色，日照松光。
《春秋》非我，晚夜何长。